Kalaallit Nunaanni aasaq kiannerusoq | Sermitsiaq.AG\nKalaallit Nunaanni aasaq kiannerusoq\nMalugisimassajunnarsivat. Ullut seqinnarissut, sialoqanngistoq aamma ingasattumik kiattoq. Kalaallit Nunaanni ukioq manna aasaanera kiattorujussuuvoq.\nTuesday, 09. July 2019 - 16:53\nUllut arlallit seqinnarissoq. Siallerpianngitsoq aamma 20 gradit sinnerlugit kiattoq.\nAasaanerata kiannera aamma illit malugaajuk? Taamaappat kisimiinngilatit. Qallunata silasiortut danskit silaat kalaallit aasaanerannut kiattumut sanilliuppaat, ippassarlu Kalaallit Nunaat Danmarkimit kianneruvoq.\nKalaallit aasaanera kiannerusoq ilorrisimaarutigigaat, danskit qiiakujupput. TV2 vejret nittartakkamini taama allaaserisaqarpoq.\nTV2 vejret naapertorlugu ataasinngornermi Nuummi kiannerpaammat 23,0-mut uuttortarneqarsimavoq. Danmarkimi termometeri qaffasinnerpaaq 21,1 gradimiippoq. Taamaalilluni Nuuk Danmarkip ilaanit 2 gradinik kianneruvoq.\nSisimiuni kiassiut ataasinngornermi 21,8 gradimiippoq, taamaalillunilu aamma Sisimiutu Danmarkimit kianneruvoq.\nNuummi 23,0 gradinik kiannera illoqarfiit pingaarnersaanni kiannerpaaffigisimasaanit 1,9 gradiinnarnik inorsarpoq, septembarimi 2010-mi 24,9 gradinik kiammat, TV2 vejret allappoq.\nKalaallit Nunaanni taama kiatsigisarnera qaqutigoorpoq. Ukiuni 20-ni kingullerni aatsaat arfineq-marloriarluni juulimi 20 gradit sinnerlugit kiappoq. Ukiunili kingullerni ataatsimut isigalugu juulimi kiattarpoq, ukiuni arfineq-pingasuni kingullerni kiassiut 20 gradinik qaangerlugilluunniit arfineq-marloriarluni kiassimalluni.